Peterjasie Patriot #155
Welkom aan alle nuwe intekenare! Ek hoop al die intekenare het 'n aangename en rustige Feestydperk beleef en dat julle almal veilig tuis is en reg is om volywer die nuwe jaar af te skop..
Die pasella is 'n resepte eBoek met koek resepte wat jy kan aflaai. Dan is daar ook 'n 2011 Dagstukkie almank om af te laai. Die resepte heel onder is 'n versameling van my Peterjasie se Boek eBoek
Foto kompetisie - baie dankie!
Ek het ingeskryf vir Bush Warriors se Foto Kompetisie en gevra dat julle vir my foto stem as julle dink dit behoort te wen. Wel, dit is as foto van die maand gekies en dit net aan julle te danke. Nogmaals baie dankie.
Klik hier om die foto te sien.
'n Vriendin van my wil van haar tyddeel punte ontslae raak.
Dit is R30,000 se punte by Holiday Flexi Klub wat sy vir R6000 wil verkoop (afbetaling kan gereël word)
Die koper betaal die oordragkoste van R800 asook maandelikse Klubfooie van R309.
Klink vir my na 'n winskoop!
Kontak Nandi by N.Mare@education.mpu.gov.za vir verdere besonderhede.
Ons hrt ook tyddeel punte en dis die beste belegging wat ek ooit gemaak het.
Manie van Rensburg was een van ons blinkste en voorste rolprent-talente. Hy het byderwetse rolprente gemaak nadat hy as redigeerder en kameraman begin het. Hy het met die Afrikaner op lighartige wyse gespot en het in die proses nog die sensors, nog die publiek aanstoot gegee soos sy voorgangers. Maar onder sy komedie was daar 'n ligte angel wat gesofistikeerde en intelligente rolprentgangers raakgesien het. Sy eerstefliek as volwaardige regisseur was DIE BANKROWER in 1973, 2 jaar voor die koms van televisie.
DIE BANKROWER was dan ook die eerste kenwysie van MONITOR. Chris Barnard en Manie van Rensburg het saam die draaiboek geskryf. Hier was 'n plesierig loslit-rolprent in 'n koel, byderwetse styl. 'n Nuwe soort moderne en sexy Afrikaner met lang hare en 'n snor, (MARIUS WEYERS) vat die lewe soos hy kom, maar stem nie saam met sy pa se ou metodes nie. Anton wil sy eie pa se bank beroof en die geld voor die einde van die naweek verdubbel en terugbetaal. Sandra Prinsloo help hom. Maar 'n gemene skurk, Cobus Russouw, kom te hore van die plan en wil die geld inpalm.
Baie van DIE BANKROWER se tonele het in Johannesburgse strate afgespeel. Hier sien 'n mens rare tonele van Jhb voor die verkeer hom verwurg het en toe die Ponte Gebou nog in wording was en Empireweg 'n stil straat was. Anton, Marius Weyers, beplan die volmaakte bankroof en maak vir die voetse Rieks, Sandra Prinsloo, deel van sy plan.
Daar is hope opwinding in DIE BANKROWER. Manie van Rensburg se tempo was seepglad, sy styl informeel en sy storie gemaklik en seepglad. Manie maak vermaak vir die moderne Afrikaner.
Die karakters het soos mense gepraat, sonder die stram dialoog van ander rolprente. Daar is jaagtogte, 'n gevaarlike balanseertoneel waar Anton en Rieks op 'n waentjie lê wat tussen geboue rondgetrek word en Cobus Rossouw as Beekman op 'n hysbak vasgemaak word. Maar uiteindelik kry Beekman op sy herrie en het Anton se pa kry sy geld terug. Maar dié slag is Anton in beheer van die bank en belowe die rolprent dat hierdie jong, viriele Afrikaner die bankindustrie gaan regruk. En toe maak Manie DIE SQUARE waarin 'n stoere, regse en konserwatiewe Afrikaner 'n bulderende toespraak afsteek oor die morele verval van sy gefolterde volk.
Cobus Russouw speel die rol van 'n konserwatiewe Afrikaner met 'n pragtige vrou, vertolk deur Rika Sennet, vars van die sukses van Snip en Rissiepit teenoor Rod Alexander. Sy verlaat Hannes Kruger en sy verkramptheid en bly by Nic de Jager as 'n sjarmante fotograaf. Cobus Visser maak sy verskyning as Hannes se handlanger wat komedie heerlik onderspeel. Hannes word tot voorsitter van Die Nuwe Afrikaner Party gekies, maar durf nie vir die verkrampte ooms sê dat sy vrou hom verlaat het nie. Haar foto pryk op al wat plakkaat is in Jhb en Hannes probeer om dit te verwyder en beland in skreeusnaakse situasies. In 'n nuutjie vermom Nic de Jager hom as Dracula in 'n rolprent waarna ons held en heldin gaan kyk... dit word voorafgegaan deur S.A. Spieel. Onthou julle nog hierdie nuusfilm wat elke rolprent voorafgegaan het?
Maar hier is geen Pierre de Wet slapstick of Jamie Uys boertige grappe nie. Hier, in DIE SQUARE, was die geboorte van 'n verligte, loslit humor wat ons nog nie tevore gesien het nie. Uiteindelik kry Hannes weer sy vrou Anele en probeer haar oortuig om terug te kom, want hy het verander. Sy glo hom nie.
Hannes maak Anele van voor af die hof, sit 'n afro-pruik op, wikkel sy lyf saam met haar en oortuig haar dat hy nie meer 'n konserwatiewe, verkrampte square is nie, maar 'n nuwe Afrikaner gereed vir nuwe uitdagings. DIE SQUARE. Manie van Rensburg maak ook een van die beste TV-reekse in S.A. met 'n jong Ian Roberts en Elize Cawood, VERSPEELDE LENTE. Daarna volg sy meesterstuk THE FOURTH REICH, 'n televisiereeks met Ryno Hattingh, en toe sy laaste rolprent TAXI TO SOWETO met Elize Cawood voor sy dood in die vroeg jare 90.
Nog 'n nuwe byderwetse Afrikaanse fliek in 1975, gegrond op Cor Nortje se SENDING VIR 'N VOORTVLUGTIGE, is DIE REBEL deur Daan Retief met Will Roberts as die rebelse RAMMETJIE UITNEK Fritz Dercksen.
Daan Retief staan pa vir DIE REBEL met wilde jaagtogte, eksotiese plekke, mooi meisies soos Tani de Lange, 'n politiese gekonkel en woeste aksie. DIE REBEL wen die Rapport Oscar in 1975 as beste Afrikaanse rolprent. 'n Rebelse jong man se ouers sterf in 'n ongeluk. Fritz wil die moordenaars straf. Hy swerf Durban toe waar hy 'n pragtige meisie in 'n eina-klein bikini ontmoet, Tani de Lange... Luister na die dialoog wat veel anders en natuurliker is as bv. Willie van Rensburg se dialoog vir DIE WILDTEMMER. Fritz red die meisie van verdrinking in DIE REBEL en hulle maak nader kennis.
Die stemme van Will Roberts en Roelf Jacobs in Daan Retief se baanbrekers-aksierolprent: DIE REBEL. Fritz beland in die weermag, maar is kort-kort in die moeilikheid omdat hy nie maklik gesag hanteer nie. Gou raak hy betrokke by 'n geheimsinnige informant, Nigel Vermaas as Sharples, wat vir hom inligting gee en eise stel...
Die REBEL maak 'n draai in Duitsland waar hy besef dat die S.A. Veiligheids-polisie hom as lokaas en agent gebruik. Maar Fritz slaag daarin om lewend anderkant uit te kom. Hy red 'n Suid-Afrikaanse wetenskaplike, Professor Verdruten, Richard Daneel van Stadig oor die Klippe-faam. Daar is vurige en oortuigende aksie-sekwensies voordat dit uitkom dat Fritz se geheime informant deel van die Veiligheidspolisie is. En daar staan Fritz se pragtige meisie, Tani de Lange, vir hom en wag nadat sy avontuur verby is.
Ons draai die horlosie gou terug vir 1946 se GEBOORTEGROND, gemaak in dieselfde jaar as Die Wildsboutjie, Die Skerpioen en Pinkie se erfenis. Hier is ons terug in die Pierre de Wet dae met Pierre wat sy lyf regisseur en akteur hou. Joseph Albrecht het die draaiboek geskryf. Ons het hier te make met 'n tipiese outydse verhaal waar die grootstad as verderflik gesien word en die platteland as 'n utopia. 'n Seun, Pierre de Wet, wat vir sy streng pa, Jan Brill, op die plaas werk, besef hy word nie na waarde geskat nie. Wanneer die verwaarloosde seun saam met sy ouers nagmaal toe gaan, lag die mense vir sy verslete klere. Boonop probeer Jan sy pa oortuig om nuwe boerderymetodes toe te pas, maar dit veroorsaak stewige konflik.
Arme Jan vertrek Johannesburg toe, kry 'n goeie werk en raak op 'n pragtige kelnerin, Eugene Heyns, verlief. Hulle trou en daar is 'n baba. Maar Jan smag, nes sy vroutjie, Bettie, na die vryheid van die plaas. Jan se ma raak ernstig siek en hy en sy vroutjie vertrek plaas toe. Maar sy ma is reeds dood. Jan bely hy het 'n fout gemaak in hierdie melodramatiese bekentenis aan die einde van GEBOORTEGROND in 1946.
Die boereseun is terug op sy plaas met sy vrou en sy seuntjie. Die seuntjie dien as katalisator wat pa en seun weer bymekaarbring. Die nooi gaan die huis versorg, pa gaan nuwe boerderymetodes toepas en die seuntjie word grootgemaak om 'n ordentlike jong Afrikanerseun te wees wat die plaas in die toekoms gaan invat met die kennis van 2 geslagte Afrikaners uit wie se foute hy kan leer.
Hierdie maand se pasella is 'n resepte eBoek met koek resepte. Lekker bak en brou! Regs klik hier om die boek af te laaai.
Nog 'n Pasella
Regs klik hier om 'n 2011 Dagstukkie almanak af te laai.
Sy het ook begin om my by die hys te los vir klyn rikkies want sy se dis te warm vir my om ini Lendie te sit terwyl hulle iewers eet, mar eendag het ek saamgegan na die restoerant en toe het ek stil opi stoel gele want daar was fyn spykies wat koelte gemaak het. En ek het baie stil gele toe kry ek 'n stikkie tramosienie. Of so iets.
Mar ek het gehol! As ma hulle gan dyk, dan bly ek by tannie IedieErkie en tannie Trillie en dan hol ek op daai strand en deerie dyne en ek het visvinne gevreet en ou kreefdoppe en ek was net mal van malligyt! Ek was 'n paar keer by die see.
En ons was op oupa en ouma se karooplaas en toe hol ek ook amekaar want daar is die wereld oop en wyd mar ma se sy wili lat ek ini somer soontoe gan nie oorie slange en skrepijoene mar toe kom 'n skilpat sowaar angestap na waar ek biekie le en ek skrik eers want hier ini Boland loop die klippe nie toe blaf ek en my hare staan daar ma se ek kan gel insit dan lyk ek altyd op standaart en paraat toe kom sy kyk wat gan aan toe trek die klip sy stappers in! Toe lag ma en se dis 'n skilpat.
Dit was warem die vakansie ma het vir ons die laaste dag lat erkon insit want sy se mens kan nie sleg werk en sleg slaap en 'n goeie mens wees nie. Nou moet ek heeltyd hoor van die erkon wat R7 per nag kos. Mar ek le lekker. As die erkon te kout is kryp ek sommer woeps onir die doewei in ek sukkil nie nog nie.
Gemoedelike Neels. 'n Mens sien Neels net in een bui — 'n goeie bui — en natuurlik weerspieël dit in sy pragtige musiek! Neels was ook die heel eerste wenner van die Moderne Afdeling van die Gilde se Boeremusiekkompetisie toe die Gilde in 1989 gestig is. Meer nog! Neels is steeds 'n Gildelid en neem ywerig deel aan byeenkomste.
7d Laan is een van Suid-Afrika se gewildste televisie sepies. Ons word hier deel van die lief en leed van die mense wat in 7de Laan, êrens in Johannesburg, woon . Onlangs het een van die karakters, Christelle, baie vreemd begin optree. Sy het nagvrese gehad dat iemand haar wil kwaad aandoen-sy het selfs haar ma aangeval. Sy was verward en onseker van waar werklikheid en delusies aanmekaar vloei-sy het amper 'n tweed persoonlikheid ontwikkel. Die geluid van 'n ou man wat hoes het haar in 'n bondel angs en haat laat verander. Geleidelik het kykers agterkom dat Christelle besig was om terugflitse te ervaar van die tyd as klein dogtertjie toe haar oupa haar seksuele gemolesteer het-en dat sy vermoed het dat haar ma deurentyd bewus was van die vreeslike ding wat met haar gebeur.
en deur die stof 'n straal van groen verskyn...
gemeng van stof en reën...
Van pot en pan die klinkende geraas -
Helena was nou die Saterdag op RSG se Vat 5 waar sy noem dat sy onder andere skryf ook. Ek kontak haar toe en sy stuur vir my die onderstaande verhaal, dankie, Helena.
My nadoodse ervaring
Daardie aand het ek lekker gaan slaap, moeg van die voorbereidings van alles wat en vir my man en die kinders in die vrieskas moes los, maar dankbaar dat die doodgewone operasie uiteindelik gedoen gaan word. Amper elke tweede vrou kry tog die operasie en ek het gedink ek sou na drie dae tuis wees. Min het ek geweet wat sou gebeur. Niemand in die gesin was juis bekommerd oor die operasie nie, want Ma sou nie meer so verskriklik huil en dan weer raas nie. In my tassie was maar net die gewone paar goedjies, want ek sou tog nie lank in die hospitaal bly nie.
Dit het 13 Januarie 1982 geword en is hospitaal toe met n dankbare hart omdat alles oor sou wees na vandag. Ek het n gewone histerektomie ondergaan en die steke wat na die baarmoeder gaan, het losgekom. Langs my bed het n Nederlandse vrou gesit en my dopgehou. Sy het baie mense in die 2de Wêreldoorlog sien sterf . Sy het gesien hoe my gesig begin inval soos n sterwende. Sy het my pols in my nek probeer voel, niks gekry nie, toe het sy dit in my lies probeer voel en toe sy die lakens aftrek, was dit net bloed waar jy kyk. Sy het die verpleegsters dadelik geroep en hulle is met op die bed en al weer teater toe. Die hele gedoente moes toe skoongemaak word en die steke vervang word. Gelukkig was die narkotiseur en die ginekoloog nog in die teater en kon dit doen.
Ek het daar in die dak gehang en alles gesien. Hulle het my toe in n kamer gesit en niemand het ooit vir my man laat weet nie, hoewel ons telefoonnommer aan my toon gebind was.
Die ginekoloog het net verdwyn en n ander ouer ginekoloog het oorgeneem. Toe ek sy stem hoor, het ek gevra wie hy is. Sy antwoord was: "Ek is net iemand wat jou help terugkom van n ver, ver reis. " Hy het oor en oor my naam genoem en gevra of ek kan voel dat ek voet, hande, ensovoorts het. Ek was eintlik jammer om weer terug te kom, want dit was heerlik aan "die ander kant".
Terwyl ek "weg' was, was dit heerlik, heerlik, heerlik. Daar was iemand by my en in my wat my so lekker styf vasgehou het en die gevoel was heerlik. Ons het gestap oor sulke voetoorgange soos oor n pad en êrens was mans met lang swart hande en vingers wat my probeer aftrek het, maar die "iemand" het my styf vasgehou. Ek het net die begin van die tonnel gesien ,maar nie geskrik nie. Ek veronderstel in my eenvoud dat dit my beskermengel was.
Toe my man na werk die aand die kinders versorg het, het hy die eerste keer kans gehad om my te besoek. Ek was met bed en al weg en die ander pasiente het gedink ek is dood en vir hom gesê hy moet vir die verpleegsters vra. Die verpleegsters het weer gesê hy moet die ginekoloog skakel, maar hy het nie tyd gehad nie. Daar was ook nog nie selfone nie. Hy het soos n besetene deur die gange gehardloop en na my gesoek. Uiteindelik het hy verby n kamer verbygekom en iemand gesien wat baie gelyk het soos my pa toe hy dood is. Ek lyk nogal baie na my pa en toe sien dis regtig ek.
Hy het daar gesit tot ek hom kon erken, maar hy was te geskok om met my te praat en ek kon ook nog nie veel praat nie.
Wat vir ons baie snaaks was, is dat daar geen non, Jehova Getuie, Priester of iemand van ons kerk ons kom besoek het in die hospitaal nie. Ek het agterna my frustrasie daaroor met ons predikant van destyds bespreek en hoewel almal daarvan geweet het, het niemand my besoek nie. Net n paar baie goeie vriendinne het soms by my kom sit, maar ek was ook maar nie heeltemaal bewus van hulle nie.
Ek en my man kon nie bid nie en ek het soms net sover gekom soos: "Liewe Jesus" en weer weggeraak. Toe ek uiteindelik dit kon regkry om uit die Bybel te lees, moes ek maar oopmaak op enige bladsy en lees uit die destydse Die Blye Boodskap. Elke keer was daar n boodskap vir my. Ek gaan hulle opnoem.
1. Die heel eerste een was' Hoeveel is n mens nie meer werd as n skaap nie?'
2. As ek gaan lê, slaap ek goed. Ek word ook wakker, want Die Here sorg vir my.
3. Maar Jesus sê vir die vrou: 'Jou geloof het gered: gaan in vrede.
4. Nee, as jy vas, versorg jou hare en was jou gesig sodat niemand kan sien dat jy vas nie, want die verborge Vader wat jy nie kan sien nie, Jou Vader wat sien wat verborge is, sal jou beloon.
Net daar het ek die verpleegsters gevra om my hare te was en my man het vir my n lipstiffie gebring en ek het sommer baie beter gevoel.
En net daar het ek kans op n tweede lewe gekry. God se doel daarmee, is vir my onbekend, maar dit was n ondervinding wat ek nooit sou wou mis nie. Miskien sal dit vir elke mens goed wees om so n ondervinding te hê. Dit is heerlik om dood te gaan. Ek is nogtans bang vir fisiese pyn wat dalk my dood sal veroorsaak, maar daar sal Hy ook met my wees. Miskien het ek teruggekom om nog my drie jong kinders groot te maak. Hoe sal ek nou weet, want God se werke kan ons nie verstaan nie.
Dis nou nog vir my wonderlik om elke dag te leef, blare om te draai en na die agterkante te kyk, die son op my plante te sien skyn, tuin te maak, te dig, skilder,te skryf en n volle lewe kan leef. Ek het n ingeboude sin vir humor en daarsonder beteken die lewe vir my niks.
Al wat ek oorgehou het van die episode, is temporale lob- epilsie, want die laaste bjietjie bloed bly mos in n mens se brein agter en so het ek n bietjie skade opgedoen. Ek het egter geen probleme daarmee nie,want ek neem getrou my medikasie en min mense weet daarvan. Daar bly egter n stigma aan iets soos enige soort van epilepsie. Mense dink gewoonlik jy is dom of gaan enige tyd neerslaan met n grand mal episode en die meeste onkundige mense weet nie hoe om jou te aanvaar nie. Gelukkig is my gesin, vriende, predikante en almal wat my goed ken, bewus daarvan dat ek niks makeer nie
Ek het ook soms getwyfel of ek goed genoeg sal wees om hemel toe te gaan, maar nou weet ek dat die sondigste mens wat aan God glo, hemel toe sal gaan, want hy het mos klaar vir ons sondes betaal.
Verlede jaar het ek weereens n kans gehad om nog n keer te oorleef. Ek het Varkgriep in Engeland opgedoen en was baie, baiesiek, maar ek is weer fiks en gesond. Ek doen elke oggend op my eie yoga, hardloop ons huis se trappe op en af, dra my eie kruideniersware, mooi gebalanseerd na albei kante toe. Ek pas my enkels, knië en heupe goed op, want op my ouderdom moet n mens jou goed oppas. Ek versorg myself goed, dra graag mooi klere en juwele en leef voluit.
Al hartseer wat ek het, is dat my drie kinders met my kleinkinders oral oor die wêreld versprei is: Australië, Engeland en Duitsland. Ons is gedurig met hulle in kontak en het al verskeie kere vir hulle gaan kuier.
* In die land van die blindes .... kan jy nie ligte verkoop nie.
* Meng jou met semels .... dan stink jy die volgende oggend
* Slaan twee vlieë ... terwyl hulle naby is.
* Jy kan 'n perd na die water toe bring maar ... hoe?
* Geen nuus is ... onmoontlik.
* Ledigheid is .... die beste manier om te ontspan.
* Waar 'n rokie trek, ... is besoedeling.
'n Koalabeer sit in 'n bloekomboom en rook dagga. 'n Klein akkedissie loop verby, kyk op en sê, 'Haai Koala! Wat doen jy?' Die koala sê, 'Ek rook 'n daggazol, klim op en geniet een saam met my.' So klim die akkedissie toe op en sit langs die koala waar hulle 'n paar trekke maak. Na 'n ruk sê die akkedissie dat sy mond nou baie droog is en dat hy wil gaan water drink uit die rivier.
Die akkedissie was egter so gekoring dat hy sy balans verloor en in die rivier val. 'n Krokodil sien dit en swem toe nader en help hom kant toe. Toe vra hy die akkedissie, 'Wat op aarde makeer jou?' Die akkedissie verduidelik aan die krokodil dat hy saam met die koala in 'n boom gesit enzol rook het, wou kom water drink het en toe sy balans verloor het omdat hy te onvas op sy pootjies was. Die krokodil sê toe dat hy nog nooit 'n koala gesien het wat rook nie, en dit wil bekyk. Hy waggel toe uit die water uiten kom by die boom waar die koala sit en boom rook. Die krokodil kyk op en sê, 'Haai Jy!' Die koala kyk af, skrik so groot dat hy amper uit die boom val, en sê: 'Genugtig, hoeveel water het jy gedrink!?'
Die oliesjeik se seun gaan studeer in Londen. Elke oggend word hy by die universiteit afgelaai deur 'n chauffeur in 'n Rolls-Royce. Na 'n week of twee bel hy sy pa en dié vra hom hoe dit gaan. 'Dit gaan goed Waardige Vader,' sê hy, 'Maar ek voel uit, want die ander studente en die dosente kom almal hier aan per trein. Ek is die enigste wat deur 'n chauffeur in 'n Rolls afgelewer word.' 'Maar Seun, dit moenie vir jou 'n probleem wees nie,' antwoord sy pa, 'Hoekom koop jy nie vir jou ook 'n trein nie?'
Uit: Griesel se Grapkas
Oorwinning oor luiheid
Luiheid is 'n probleem in baie mense se lewens. Byvoorbeeld: ouers word gefrustreer deur hul kinders wat te lui is om te studeer en met huislike take te help. Vrouens is geïrriteerd met hul mans wat niks wil doen nie en heeldag voor die televisie lê. En so kan ons aangaan: daar is honderde voorbeelde.
Maar vandag se nuusbrief is geskryf wanneer jy persoonlik voel dat jy iets aan jou luiheid wil doen. Met ander woorde dit is nie iemand wat jou voorskryf of aanpraat nie, maar jyself wat jou luiheid wil afskud en verbeter. Het jy al 'n hele dag net mooi niks gedoen nie, hier en daar in die huis rondgepik, televisie gekyk, ge-facebook en teen die aand gevoel jy het jou hele dag vermors.
Onthou net, jou luiheid gaan nie sommer vanself verdwyn nie. Daar moet aksie van jou kant wees in die remediëring van jou luiheid. Hier is 'n paar voorstelle wat om te doen:
1. Erken jy is lui. Soos 'n alkoholis moet erken hy het 'n probleem, so moet jy erken jy het 'n probleem.
2. Begin jou oggend met 'n lekker stort, borsel jou tande, kam jou hare en trek vir jou gerieflike netjiese klere aan. Jy gaan net soveel meer verfris voel en gereed wees om die dag se aktiwiteite aan te pak.
3. Neem een taak wat jy wil voltooi. Stel 'n tydsbeperking daarop en spring weg en doen dit. Fokus en konsentreer op die een enkele taak en doen dit net. Vergeet van ander dinge en stel jou visier in op die voltooiing van die taak. Jy gaan so goed voel wanneer jy dit voltooi en weet dit is afgehandel. Moenie probeer om alles te wil doen nie. Doen een taak, een projek, op 'n slag.
4. Kry perspektief op TYD. Kyk hoeveel ure, maande en jare van jou lewe het reeds eenvoudig net verby gevlieg. Maak 'n draai by 'n ouetehuis en kyk hoe baie bejaardes sit daar en kan nie meer fisies dinge doen nie. Moenie toelaat dat jou luiheid jou lewe beroof nie. Spring uit, koop die tyd uit, en leef jou potensiaal uit.
5. Moenie voor die televisie plak soos 'n stuk kougom aan 'n wolkombers nie. Dit maak jou nog luier. Staan op en gaan stap 'n ver ent. Kom uit na buite.
6. Kom tot die besef dat luiheid 'n persoonlike keuse is. Jy kan dit probeer rasionaliseer, verskonings soek, wetenskaplike redes daarvoor aanvoer, dit aan jou kinderjare toeskryf, maar aan die einde van die dag is dit 'n keuse wat jy maak om lui te wees of nie.
7. Mense raak lui omrede hulle dinge vir ander mense moet doen. Die oplossing is om goed vir jouself te begin doen waarvan jy hou. Kry jou eiewaarde terug as mens. Wees trots op wie jy is. Wees 'n bietjie selfsugtig en doen dinge wat jy graag wil doen. Doen dinge wat jou 'n bietjie "boost" in die lewe gee. Moenie die huis skoonmaak net omdat jy kuiermense kry nie. Maak die huis skoon omrede jy dit verdien om in 'n skoon en sindelike huis te woon. Die opneem van jou eiewaarde, die opneem van selfrespek, sal maak dat jy dinge doen wat jou goed sal laat voel.
8. Beweeg, beweeg, beweeg. Het jy al agtergekom wanneer jy lank lê en slaap gedurende die dag, dalk voor die televisie, en jy ontwaak, voel jy lus om net verder te lê. Lus om niks te doen nie. Nou-ja, dit is die reël van heeldag lê: hoe meer jy lê en niksdoen, hoe meer wil jy lê en niksdoen. Dit is eers wanneer jy besig raak, beweeg en aktiwiteite doen dat jy meer energie kry en lus voel om dinge aan te pak. Breek die sirkel van nikdoen en begin beweeg.
9. Skryf een of twee doelwitte vir die dag neer. Plak die papier teen 'n kas waar jy dit kan sien. Begin met een van die doelwitte, konsentreer daarop en voltooi die een doelwit. Daarna kan jy na die volgende doelwit oorgaan. Die punt is: neem een doelwit op 'n slag, voltooi dit en voel goed daaroor.
10. Kyk vir jouself in die spieël. Druk jou gesig teen die spieël, waai vir jouself, trek jou gesig, plooi jou neus. Die man / vrou wat jy in die spieël sien, is alleen aanspreeklik vir jou suksesse en mislukkings in hierdie lewe. Wat wil jy doen omtrent jou luiheid en jou drome?
11. Hou op om verskonings te maak. "Just do it" - Nike.
12. Soms voel ons angstig, bang, ongemaklik of onseker om sekere dinge te doen. Die gevolg is jy doen dan net die minimum om deur die dag te kom. Dit is 'n gevoel - ja, nie 'n lekker gevoel nie - maar steeds 'n gevoel wat jou verhinder om aktief besig te raak. Jy kan toelaat dat gevoel jou oorneem en jou passief maak. Jy kan egter ook gedryf word deur rede. Jy kan dalk nie lekker voel nie, maar jy kan 'n rede hê waarom jy opstaan en 'n taak aanpak. Wat bepaal jou rigting in jou lewe: gevoel of rede? Moenie wag totdat jy eendag goed voel nie om te begin nie. Dit kan dalk nooit gebeur nie. Kry 'n rede hoekom dinge gedoen moet word, en doen dit.
13. Bepaal die volgende: wat is die voordele wanneer ek 'n taak opneem en voltooi versus die nadele wanneer ek lui is en nie die taak doen nie. Hoekom is dit belangrik om hierdie projek te doen? Hierin lê dalk vir jou genoeg rede om luiheid af te skud en aktief besig te raak.
14. Moenie wag vir motivering om 'n taak aan te pak nie. Verrig eers die AKSIE en dan sal motivering vanself volg. Jy ervaar deur aksie die voordele van jou aksie en dit motiveer jou vir die volgende stappe. Byvoorbeeld: moenie wag vir motivering om te studeer nie. Begin net om te studeer. Die sukses wat behaal deur jou studie sal aan jou motivering gee vir jou verdere studies. Deur aksie ontwaak die potensiaal wat binne jou versteek lê.
15. Stel vas wat die spesifieke ding is wat jou verhinder om aan te gaan. Soms is dit slegs 'n stukkie detail wat jou weerhou om met iets te begin. Vind 'n manier hoe om daarmee te of hoe om dit op te los.
16. Wanneer jy aan die gang is, bly aan die gang. Neem 'n kort breek en rus. Vier jou eerste sukses. Begin egter so gou as moontlik weer. Te lang uitgerekte tussenposes maak jou lui en traag om weer te begin.
17. Onthou die herstel van luiheid is 'n proses. Dit gaan tyd neem. Maar moenie opgee nie, werk elke dag aan die helingsproses. Jy sal uitkom by die punt waar jy luiheid oorwin en vreugdevol en met oorgawe leef.
18. Hou op om ander te hiet en gebied. Staan 'n slag op en doen die ding self. Te veel mense probeer hul luiheid verdoesel onder die voorwendsel van delegering. Daar is 'n plek vir delegering, maar die konsep van delegering is nie om as 'n plaasvervanger vir jou luiheid te dien nie.
19. Luiheid kan natuurlik ook die gevolg wees van depressie of 'n stresvolle lewensstyl. In so 'n geval is dit goed om 'n sielkundige of dokter te gaan sien.
20. En natuurlik, met die krag van gebed en die genade van die Here is dit altyd moontlik om ook die luiheid in jou lewe te oorwin.
Ons almal beleef soms 'n dag wat ons lus het om niks te doen nie. Dit is heeltemal normaal. Wanneer dit egter te lank aanhou, is daar 'n probleem. Ek vertrou dat bostaande punte jou sal help om voortdurende luiheid - indien jy so 'n probleem het - te help aanspreek en dit vir jou riglyne bied hom oorwinnig hieroor te behaal. Onthou die lees van hierdie artikel is nie die oplossing, jy moet opstaan en begin doen.
"Hoe lank, luiaard, sal jy bly lê, wanneer sal jy opstaan uit jou slaap? Nog 'n bietjie slaap, nog 'n bietjie sluimer, nog 'n bietjie hande vou om uit te rus! So kom jou armoede soos 'n rondloper en jou gebrek soos 'n gewapende man." - Spreuke 6:9-11 -
HOENDER EN BABA-UI KERRIE
3 selderystingels, opgekap
2 x 410g blikke opgekapte tamaties
4 wortels, opgekap
hoenderaftreksel vir kook
Verbruin die hoender aan albei kante in 'n bietjie olie. Verwyder en plaas eenkant. Braai die uie en speserye in dieselfde pot. Plaas die hoender terug in die pot, roer om te meng, en gooi dan die tamaties by. Prut vir 5 minute. Gooi die groente by en bedek met hoenderaftreksel. Prut, bedek vir 45 minute – 1 uur. Haal die deksel af en kook vir nog 25 minute, tot die sous verdik. Geur na smaak met sout en peper en roer die vars koljander by. Bedien warm saam met gestoomde basmatirys. Lewer 6 porsies.
HOENDER EN BILTONG RYSSLAAI
3ml fyn komyn
1 avokado, in repies gesny
500g hoenderbors-repies, in botter gebraai
250ml biltong, dun gekerf
6 stingeluie, gekap
handvol vars koljanderblare vir garnering
Meng die slaaisousbestanddele. Klam die rys liggies met die sous aan en skep die res in 'n bakkie om apart voor te sit. Skep die rys op 'n dienbord en rangskik die res van die bestanddele bo-op. Rond af met koljanderblare. Lewer 6 porsies.
HOENDERROL MET FETA EN DRAGON
'n Geurige én kleurige gereg wat warm of koud voorgesit kan word.
1 hoender (so 1,5 kg)
kruiesakkie: tiemie, vinkel en dragon
handvol vars dragon, grof gekap
geel van 1 eier, gemeng met melk
8 dun jong worteltjies, geskraap
6 klein agurkies
1 skyf fetakaas, in repe gesny
Sny hoender in stukke en plaas saam met gekapte ui in 'n swaarboompot. Voeg wyn by. Bind kruie in 'n moeseliensakkie en plaas by vleis in pot. Kook stadig tot vleis sag is en maklik van die been afval. Voeg botter, vermicelli en sago by en roer versigtig om te voorkom dat dit aanbrand. Verwyder sakkie kruie, haal al die groot bene uit en voeg een eiergeel en suurlemoensap by. Roer dragon by. Stel oond solank op 180CC. Rol deeg uit en smeer hoendervulsel dik daaroor. Rangskik worteltjies, agurkies en fetakaas bo-op. Rol op en smeer deeg met eiergeel en melk. Maak dwarssnitte in die deeg. Bak 30 minute tot goudbruin. Sny in skywe sodat groente in elke skyf sigbaar is. Sit warm of koud voor met slaai of roerbraai-groente.
HOENDER-EN BOTTERSKORSIE LASAGNE
4 hoenderborsie, in blokkies gesny
750g botterskorsie, in blokkies gesny
5ml gedroogde knoffelpoeier
125g wit lasagne-velle
Voorverhit oond by 180C. Verhit kookolie in 'n groot pan en braai die uie en hoender tot goudbruin. Hou eenkant. Kook die botterskorsie en hoenderaftreksel in dieselfde pan tot gaar en die vloeistof letterlik weggekook het. Voeg die hoender by die botterskorsie saam met die geurmiddels. Skep 'n derde van die hoendermengsel in 'n gesmeerde oondbak en pak 'n laag lasagne-velle op, gevolg deur nog 'n derde van die hoendermengsel. Giet die helfte van die witsous oor en pak nog 'n laag lasagne op. Skep die orige hoendermengsel en die res van die witsous oor, sprinkel kaas bo-op en bak 30 minute tot goudbruin.
Smelt die margarien oor lae hitte in 'n kastrol. Voeg die koekmeelblom en sout by en roer baie goed met 'n houtlepel. Voeg die melk bietjie-bietjie by en roer aanhoudend tot die sous verdik.
HOENDERKASSEROL MET PIKANTRISSIES (PEPPADEWS)
125ml koekmeelblom gegeur met hoenderspeserye
150g knopiesampioene, in skywe gesny
1 klein soetrissie, in blokkies gesny
100ml gekapte peppadews
20ml pietersielie, fyn gekap
Geur die hoender met sout en peper en rol in die meel. Verhit 60ml botter in 'n groot pan en braai die hoender tot goudbruin en byna gaar. Hou eenkant. Verhit die res van die botter en soteer die ui, knoffel, sampioene en soetrissie 'n paar minute. Voeg die hoender, peppadews, aftreksel en pietersielie by. Geur met suiker en prut sowat 20 minute of tot gaar. Roer room by en verhit oor lae hitte tot verdik. Garneer met pietersielie. Lewer 4 porsies.
1 stuk gemmerwortel, geskil,gerasper
Meng alle mayonnaise bestanddele saam, geur en verkoel. Kook hoender liggies gaar in wyn en hoenderaftreksel, asook met kruie, peperkorrels en lourier blare. Sodra gaar, verwyder lourierblare, en sny hoender in stukkies. Meng hoender met seldery en pietersielie. Meng met gemmer mayonnaise.
Kook pasta in borrelende soutwater met bietjie olie daarin tot net gaar. Dreineer en roer bietjie bietjie olie by, sodat pasta nie aanmekaar vassit nie. Bedek en hou eenkant. Verhit olie en soteer sampioene vir 3 minute. Voeg hoenderblokkies by en soteer tot gaar. Voeg kruie, sout en peper by en soteer nog bietjie. Voeg whisky by en laat kook sodat die alkohol kan verdamp. Roer kase, blatjang en room by. Voeg pasta by. Roer deur en laat prut met deksel op tot deurwarm. Sit dadelik voor. Lewer 4 porsies.
'n Smaaklike manier om hoender op die spyskaart af te wissel..
1 groot selderystingel, in skyfies gesny
2 hoenderekstrakblokkies, opgelos in
125ml gedroogte perskes
Meng die meel, kerriepoeier, mosterd en sout saam. Rol die hoender in die mengsel tot goed bedek. Verhit die olie en braai die hoenderporsies tot goudbruin. Verwyder, dreineer en hou warm. Braai die uie en seldery in die oorblywende olie, dreineer oortollige olie en voeg dan die voorbereide ekstrak by. Voeg die hoender, aartappels en perskes by en prut vir 30 minute.
JASMYNRYS EN FETA KOEKIES
15ml botter, gesmelt
70ml droë broodkrummels
410g gekapte tamaties
3 mediumgrootte tamaties, gesny
Kook of stoom die rys vir sowat 15 minute. Dreineer goed en laat afkoel. Voorverhit die oond tot 180C. Smeer muffinpannetjies met 'n bietjie gesmelte botter en sprinkel broodkrummels in. Maak seker die broodkrummels bedek die holtes van die muffinpannetjies. Skud die oortollige broodkrummels uit. Meng die res van die bestanddele, buiten die vars tamaties. Verdeel die mengsel in die pannetjies en sit 'n tamatieskyfie bo-op elke koekie. Bak vir 35-45 minute. Toets met 'n dun pennetjie of koekies gaar is. Laat effens afkoel in pannetjies voor jy dit uithaal. Sit warm of koud voor. Lewer 12-14 koekies.
KAAP MALEISE GEELRYSSLAAI
1 klein houertjie gewone jogurt
30ml koljandersaad, gerooster
50g geroosterde, gevlokte amandels
60g vars koljander, grof gekap
Berei die witrys volgens die aanwysings op die pakkie en voeg die borrie by terwyl dit kook. Laat dit afkoel sodra gaar. Vir die slaaisous, meng die koljandersaam met die jogurt en geur met sout en peper. Gooi die slaaibestanddele by die rys en meng goed. Jy kan die slaaisous bo-oor gooi, of jy kan dit apart bedien. Lewer 6 porsies.
100g cheddarkass, gerasper
9 velle filodeeg
100ml gekapte okker of pekanneute
60ml soet peppadew konfyt
Voorverhit die oond tot 180C en spuit 'n bakplaat met kleefwerende kossproei. Meng die verskillende kase liggies saam met die neute in 'n bak. Smeer 3 filovelle met botter en plaas bo-op mekaar. Sny dit in die breddste in 5 stroke. Skep 'n opgehoopte eetlepel vol van die kaasmengsel op die punt van elke strook en skep ongeveer 3ml van die konfyt bo-op. Vou soos samoesas en smeer die bokant met van die botter. Plaas dit op die voorbereide bakplaat en bak tot ligbruin. Lewer 5 porsies.
KAAS VARKTJOPS MET OONDGEBRAAIDE BOTTERSKORSIE
25mm dik en vet afgerand
Sny 'n sakkie in elke tjop en vul met vulsel. Steek vas met peuselstokkie en rooster in verhitte riffelpan of oor kole vir: Medium gaar: 7 tot 10 minute Goed gaar: 10 tot 12 minute Geur tjops met sout en peper.
20ml botter 1 ui, fyngekap
1 knoffelhuisie, gekneus 100g sampioene, gekap
150ml vars broodkrummels 5ml gemengde droë kruie
knippie rooipeper sout en peper na smaak
250ml mozarellakaas (of enige ander kaas), gerasper )
Soteer ui en knoffel in verhitte botter tot deurskynend. Voeg sampioene by en braai. Verwyder van hitte. Voeg oorblywende bestanddele behalwe kaas by. Laat vulsel afkoel, voeg kaas by. Lewer 6 porsies.
3kg botterskorsie, geskil en in blokke gesny
Voorverhit oond tot 190C. Plaas die botterskorsie in 'n gesmeerde oondpan en sprinkel kruie oor. Drup olie oor en geur met sout. Bak sowat 20 minute tot gaar. Dien op saam met die varktjops en gemengde roerbraairys.